CELEX: 62009TN0024
Language: sk
Date: 2009-01-21 00:00:00
Title: Vec T-24/09: Žaloba podaná 21. januára 2009 – Biocaps/Komisia

7.3.2009   
            
            
               SK
            
            
               Úradný vestník Európskej únie
            
            
               C 55/50
            
         Žaloba podaná 21. januára 2009 – Biocaps/Komisia
   (Vec T-24/09)
   (2009/C 55/89)
   Jazyk konania: francúzština
   Účastníci konania
   
      Žalobca: Biocaps (Orsay, Francúzsko) (v zastúpení: Y.-R.. Guillou, H. Speyart a T. Verstraeten, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť sporné rozhodnutie a
            
         
               —
            
            
               rozhodnúť tak, že Komisia znáša vlastné trovy konania a zaviazať ju na náhradu trov konania, ktoré vznikli žalobcovi.
            
         Žalobné dôvody a hlavné tvrdenia
   Žalobca, právny subjekt zodpovedný za prevádzkovanie Laboratoire Champagnat Desmoulins Philippakis, sa domáha zrušenia rozhodnutia Komisie K(2008) 6524 z 29. októbra 2008, ktorým Komisia v súlade s článkom 20 ods. 4 nariadenia č. 1/2003 (1) nariadila uvedenému laboratóriu, ako aj všetkým subjektom, ktoré priamo alebo nepriamo kontroluje toto laboratórium, aby sa podriadili inšpekcii, ktorej predmetom je ich účasť na/alebo prípadné uplatňovanie dohôd alebo zosúladených postupov, ktoré sú v rozpore s ustanoveniami článku 81 ES a/alebo článku 82 ES.
   Toto správanie sa prejavilo vo forme rozhodnutí, ktorými sa bráni lekárnikom a/alebo právnickým osobám v prístupe na trh služieb analýz medicínskej biológie, obmedzuje ich činnosť na tomto trhu, alebo ich vylučuje z tohto trhu.
   Na podporu svojej žaloby žalobca uvádza jediný dôvod založený na porušení zásady, podľa ktorej rozhodnutia inštitúcií Spoločenstva musia byť určené entitám, ktoré majú právnu subjektivitu, keďže adresát sporného rozhodnutia neexistoval v čase prijatia rozhodnutia.
   
      (1)  Nariadenie Rady (ES) č. 1/2003 zo 16. decembra 2002 o vykonávaní pravidiel hospodárskej súťaže stanovených v článkoch 81 a 82 Zmluvy (Ú. v. ES L 1, s. 1; Mim. vyd. 08/002, s. 205).